《善继堂为周公弼作》
明代·曹义

闻说濂溪孙子贤，家风独守一青毡。翠深窗外当时草，红绽池边旧日莲。

教子不忘庭下训，躬耕肯废垄头田。轩居善继题华扁，嗣世箕裘几百年。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。